Naziv obveznika**: OŠ “VLADIMIR NAZOR“ TRENKOVO** Broj RKP-a: **9747**

Sjedište obveznika: **34330 Velika; Trenkovo** Matični broj. **03310116**

Adresa sjedišta obveznika: **Mlinska 3, Trenkovo** OIB: **75243596115**

Razina: **31** Šifra djelatnosti: **8520**

Razdjel: **00**

***BILJEŠKE***

***UZ FINANCIJSKE IZVJEŠTAJE ZA 2019. GODINU***

Osnovna škola „ Vladimir Nazor“ Trenkovo, javna je ustanova, koja obavlja djelatnost odgoja i osnovnog obrazovanja na temelju Zakona o ustanovama i Zakona o odgoju i obrazovanju u osnovnoj i srednjoj školi.

Sjedište škole je u Trenkovu. Škola ima svoju Područnu školu, koja se nalazi u Mihaljevcima.

Djelatnost škole obuhvaća odgoj i osnovno obrazovanje djece i mladih . Škola provodi svoju djelatnost na temelju nastavnog plana i programa osnovnog obrazovanja, koji je donio resorni ministar svojom Odlukom objavljenom u Narodnim novinama 102/06., te nacionalnog i školskog kurikuluma.

Djelatnost škole financira se iz proračuna Republike Hrvatske i decentraliziranih sredstava županije Požeško - slavonske.

U školi je organizirana i prehrana za učenike. Troškove prehrane snose roditelji učenika.

Odgovorna osoba OŠ “Vladimir Nazor“ Trenkovo je ravnatelj – Josip Prološčić, dipl.teolog.

Iz Izvještaja o prihodima i rashodima, primicima i izdacima za razdoblje od 01. siječnja do 31.prosinca 2019. godine vidljivo je da su prihodi poslovanja (AOP 403) za 401.260 kn veći od rashoda poslovanja (AOP 404). Uzimajući u obzir preneseni manjak sredstava iz 2018. godine od 339.903 kn vidljivo je da imamo višak prihoda i primitaka raspoloživih u slijedećem razdoblju (AOP 635) od 61.357 kn.

Istovremeno vidljivo je da je stanje novčanih sredstava 31. prosinca 2019. godine 140.134 kn (AOP 641 PR RAS i AOP 064 BIL), te rashoda od 78.777 kn što su nepodmireni računi 2019. te obveza isplate doprinosa za stručno osposobljavanje za 12.mjesec 2019. Godine, dolazimo do viška primitaka raspoloživih u slijedećem razdoblju od 61.357 kn. Ovdje valja napomenuti da se višak sastoji od 25.000,00 kn koje će trebati po konačnom obračunu troškova energetske obnove vratiti Županiji (po dobivenom zahtjevu); 18.000 kn dobivenih za kurikularnu reformu za 2020. godinu; 1.366 kn obveza povrata u riznicu odobrenjem HZZO te prihoda dobivenih donacijama isl.(Crveni križ; kamata banke; Fond za zaštitu okoliša, prehrana učenika) a koji će se koristiti tijekom 2020. godine.

Ostvareni prihodi po vrsti su od MPŠ-Riznica 4.051.669,76 kn; Državnog proračuna za EU projekt 719.540,89 kn;Državni proračun –sufinanciranje EU projekta 233.257,44 kn: Ministarstvo znanosti (za nefinancijsku imovinu) 106.781,18 kn (nabava lektire i udžbenici za učenike); tekuće pomoći općine Velika u iznosu od 43.568,73 kn(nabava radnog materijala za učenike i terenska nastava); doznake Županije za financiranje rada pomoćnika u nastavi temeljem prijenosa EU sredstava (rad pomoćnika u nastavi) 48.792,61 kn;doznake iz proračuna za redovnu djelatnost 468.718,41 kn od čega 69.998,73 kn za nabavu nefinancijske imovine; uplata za školsku kuhinju, 81.573,92 kn; Doznake Županije za shemu voća i mlijeka

* 2 –

te projekt Medni dan 10.209,54 kn; donacije ; ŠŠS PSŽ od 1.500,00 kn; prodaja zemljišta 25.555,55 kn, te ostali prihodi (kta banke, donacija Crvenog križa i sl. 4.621,44 kn.)

Kod strukture prihoda vidljivo je povećanje prihoda proračuna koji im nije nadležan u odnosu na 2018. godinu a iz razloga doznaka za financiranje EU projekta energetske obnove zgrade matične Škole što je završeno u ovoj godini, kao i doznaka Ministarstva obrazovanja za nabavu udžbenika za učenike. Vidljivo je i povećanje tekućih prijenosa proračunskih korisnika istog proračuna za 135,9 indeksnih poena a radi se o doznakama za financiranje pomoćnika u nastavi koje smo u odnosu na 2018. Godinu imali cijelu godinu. Povećanje ostalih nespomenutih prihoda rezultat je uključenja većeg broja učenika u projekt besplatne kuhinje – Obrok za V. Smanjenje prihoda iz nadležnog proračuna rezultat je prihoda u 2018. godini namijenjenih sufinanciranju EU projekata.

Kod rashoda poslovanja vidljivo je smanjenje izdataka za službena putovanja iz razloga neprovođenja višednevnih ekskurzija učenika, a do smanjenja izdataka za stručno usavršavanje dolazi iz razloga što tijekom 2019. Godine nismo imali osobe na stručnom usavršavanju koje su tijekom ove godine polagale stručni ispit.

Do smanjenja rashoda za materijal i sirovine tijekom ove godine za 17 indeksnih poena dolazi zbog uvođenja više kuhanih obroka. Smanjenje izdataka za energente direktna je posljedica energetske obnove zgrade te manjih računa za plin u posljednja tri mjeseca ove godine.

Iako su ukupni rashodi za materijal i energiju smanjeni vidljivo je povećanje troškova za materijal i dijelove za tekuće i investicijsko održavanja a zbog potrebe popravaka kosilice. Smanjenje izdataka za usluge tekućeg i investicijskog održavanja od 38 indeksnih poena (iako su ove godine izvršeni popravci ulaza Škole u vrijednosti 53.000 kn; popravak el. instalacija u učionici informatike od 24.000 kn; popravak sanitarnog čvora od 25.000 kn, dodatni popravak krovišta od 8.500 kn) rezultat je prošlogodišnje investicije na sanaciji športskih igrališta od 195.000 kn.

I smanjenje izdataka za promidžbu i informiranje rezultat je prošlogodišnjih većih aktivnosti vezano uz EU projekt energetske obnove.

Smanjenje izdataka za računalne usluge je iz razloga što smo ove godine za nabavu licenci od Ministarstva obrazovanja dobili 45% manje sredstava za tu namjenu u odnosu na prethodnu godinu.

Povećanje od 31 indeksni poen na poziciji ostalih troškova rezultat je što su troškovi terenske nastave učenika 6. I 8. Razreda bili financirani sredstvima Općine Velika, a time i plaćeni preko računa škole što u prošloj godini nije bio slučaj.

Naknade troškova osobama izvan radnog odnosa veće su za gotovo 1.500 indeksnih poena jer se isplata stručnog usavršavanje gotovo u cijelosti obavilo u ovoj godini.

Smanjenje naknada građanima i kućanstvima u naravi od 18,2 indeksna poena rezultat je manjeg broja učenika u ovoj školskoj godini i nešto niže cijene radnog materijala.

Smanjenje obračunatih a nenaplaćenih prihoda poslovanja rezultat su toga što veći dio učenika koji idu u kuhinju su financirani iz projekta Obrok za V.

* 3 -

Ove godine ulaganja u nefinancijsku imovine značajno su smanjena u odnosu na 2018.godinu prvenstveno zbog projekta Energetske obnove zgrade koji je većim dijelom financiran krajem 2018. godine (rashodi za dodatna ulaganja su manji za 45 indeksnih poena) unatoč povećanju rashoda za knjige a što je novina od ove godine nabavkom udžbenika za učenike financiranom sredstvima Ministarstva obrazovanja u iznosu od 104.281,18 kn te nabavkom dvije pametne ploče sredstvima Županije u iznosu od 49.998 kn te nabavom osnovnih sredstava potrebnih za izvođenje nastave u vrijednosti od 13.500 kn sredstvima dobivenim za kurikularnu reformu.

U Bilanci vidljivo je povećanje vrijednosti građevinskih objekata obzirom da je projekt Energetske obnove zgrade tijekom ove godine završen te je i prošlogodišnja vrijednost građevinskih objekata u pripremi (kto 051) u cijelosti knjižen kao povećanje vrijednosti zgrade.

Povećanje vrijednosti uredske opreme i namještaja jednim je dijelom rezultat nabavke pametnih ploča a većim dijelom prijenosa prava vlasništva na školu opreme iz projekta – e-Škole (tableti, laptopi, pametne ploče) od strane Carnet-a a što je vidljivo i u Obrascu P-VRIO obzirom da je radi o proračunskoj pravnoj osobi.

Također je vidljivo i povećanje osnovnih sredstava na poziciji knjiga kao i povećanje iznosa ispravka vrijednosti knjiga, obzirom da su dobiveni udžbenici prema naputku Ministarstva knjiženi kao osnovna sredstva ali uz preporuku jednokratnog otpisa.

Stanje novčanih sredstava na kraju godine je za 71,2 indeksna poena manji nego 2018. godine jer su 2018. godine na računu bila dijelom i sredstva dobivena za sufinanciranje projekta Energetske obnove zgrade predviđena za određena plaćanja do kraja završetka projekta odnosno u 2019. godini.

Obveze 31.12.2019. godine od 411.357 kn su za 65 indeksnih poena manje negoli 2018.godini također iz razloga što su obveze 2018.godine u sebi sadržavale i predujam za plaćanje pristiglih računa energetske obnove do doznake iz EU fondova za tu namjenu uz obvezu povrata Županiji po izvršenoj doznaci.

Obveze za 2019.godinu u sebi sadržavaju 330.878,30 kn kontinuiranih rashoda budućih razdoblja (od čega 326.222,95 kn rashoda za zaposlene i pomoćnike u nastavi, te doprinosa za nezapošljavanje invalida i 4.655,35 kn rashoda za troškove struje,vode i odvoza smeća –kontinuirani rashodi) te 78.584,30 kn neplaćenih računa koji na naplatu pristižu tek u siječnju 2020. godine kao i doprinosi za stručno osposobljavanje u iznosu od 192,62 kn.

Saldo viška prihoda poslovanja na računu 92211 iznosi 1.125.463,71 kn (AOP 282 PR-RAS), a na računu 92222 Manjak prihoda od nefinancijske imovine 724.203,53 kn (AOP 399 PR-RAS). Izvršena je obavezna korekcija viška prihoda poslovanja za prihode dobivene od Županije za nabavu nefinancijske imovine (kto 67121) u iznosu od69.998,73 kn; Kapitalnu pomoć iz državnog proračuna (kto 63622)i to od Ministarstva obrazovanja u iznosu od 106.781,18 kn za nabavu udžbenika i knjiga za lektiru , te 233.257,44 kn z sufinanciranje projekta za Energetsku obnovu zgrade; Kapitalne pomoći temeljem proračunskim korisnicima prijenosa EU sredstava (kto 63821) u iznosu od 719.540,89 kn, i donaciju ostalih subjekata

* 4 -

izvan općeg proračuna (kto 66324) u iznosu od 158,35 kn u korist prihoda za nefinancijsku imovinu.

Istovremeno izvršena je i korekcija manjka prihoda od nefinancijske imovine za prihode od prodaje zemljišta u iznosu od 25.555,55 kn (kto 71119) koji su uz odobrenje Županije i Odluku Školskog odbora korišteni za investicijska održavanja (sanaciju sanitarnog čvora).

Time se dolazimo do stanja 31.12.2019. godine i to: Višak prihoda poslovanja u iznosu od 21.282,67, kn uz preneseni višak iz 2018. godine od 46.260,55, kn čine višak prihoda poslovanja od 67.543,22 kn (AOP 232 Bil); višak prihoda od nefinancijske imovine od 379.977,51 kn uz preneseni manjak iz 2018. godine od 386.164,20 kn čini manjak prihoda od nefinancijske imovine od 6.186,69 kn (AOP 236 Bil) te je ostvaren ukupni višak poslovanja za 2019. godinu od 61.356,53 kn (kto 9222 – AOP 635 PR-RAS).

Ovdje valja napomenuti da višak prihoda čine sredstva dobivena od nadležnog proračuna i Državnog proračuna namijenjena projektima koji će biti okončani u 2020. godini a što je obrazloženo u uvodnom dijelu Bilješki.

Također nam se u 2019.godini javljaju i Izvanbilančni zapisi (kto 991 i 996) AOP 245 obrasca BIL a radi se o imovini Ministarstva znanosti i obrazovanja (tableti, laptopi i projektori) koja je u sklopu projekta Podrška provedbi Cjelovite kurikularne reforme faza II dana školama na korištenje a tijekom 2020. Godine bit će Odlukom Ministarstva prenesena u vlasništvo škola.

Popisi ugovornih odnosa i slično koji uz ispunjenje određenih uvjeta mogu postati obveza ili imovina te popisi sudskih sporova u tijeku ne prikazujemo obzirom da ih nemamo iskazane u Bilanci.

U Trenkovu, 30.01.2020.

Osoba za kontaktiranje: R A V N A T E L J :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Neda Čavec Josip Prološčić, dipl.teolog